Aleksandrs Šaļimovs - Vikipēdija

# Aleksandrs Šaļimovs

### Vikipēdijas raksts

Aleksandrs Šaļimovs
Stāstu krājums "Dinozauru mednieki" (Охотники за динозаврами), 2002. gada izdevums

‎

Aleksandrs Šaļimovs (krieviski Александр Иванович Шалимов *1917. gada 12. aprīlī Tambovā; † 1991. gada 4.februārī Sanktpēterburgā) bija padomju krievu ģeologs un zinātniskās fantastikas autors.

Piedalījies ģeoloģiskās ekspedīcijās Centrālāzijā, Galējos Ziemeļos, Kaukāzā, Krimā, piedalījies vairāku atradņu atklāšanā. Piedalījies Otrajā pasaules karā Polijas padomju spēku sastāvā. Apbalvots ar divām medaļām "Par kaujas nopelniem".

Lasījis lekcijas Ļeņingradas Kalnu (Горном) institūtā, Polijā un Orientas universitātē Kubā. Ģeoloģijas un mineroloģijas zinātņu kandidāts. Vairāk kā simts dažādu zinātnisko publikāciju. Bija PSRS Rakstnieku Savienības biedrs.

Pirmā publikācija par Ļeņingradas jaunatni laikrakstā "Maiņa" 1956. gadā.

Pirmā zinātniskās fantastikas publikācija, stāsts «Ночь у мазара» 1959. gadā.

Aleksandrs Šaļimovs zinātniskās fantastikas literatūrā izvērš arī antiutopijas žanru stāstā "Pievienošana vairākumam" (Приобщение к большинству), kas iznāk 1975. gadā. Autors ir viens no retajiem, kas 80. gados PSRS pievēršas apcerējumiem par pasauli pēc kodolkara savā stāstā "Mūris" (Стена) (1982). Stāstā varoņiem piedzīvo dramatisku sižeta pagriezienu,uzzinot, ka kodolkarš nav skāris visu pasauli, bet tikai ierobežotu teritoriju.

## [izmainīt šo sadaļu] Krājumi

Сборники

- Dārdu aizas noslēpums (Тайна Гремящей расщелины) (1962)
- Kad ekrāni klusē. (Когда молчат экраны) (1965)
- "Tuskaroras" noslēpums. (Тайна Тускароры) (1967)
- Dinozauru mednieki. (Охотники за динозаврами) (1968)
- Nemirstības cena. (Цена бессмертия) (1970)
- Dīvainā pasaule. (Странный мир )(1972)
- Logs uz bezgalību. (Окно в бесконечность) (1980)
- Pēdējā atlanta atgriešanās. (Возвращение последнего атланта) (1983)
- Maui atola noslēpums. (Тайна атолла Мауи) (1986)
- Prāta stafete. (Эстафета разума) (1989)
- Dinozauru mednieki. (Охотники за динозаврами) (2002)

## [izmainīt šo sadaļu] Aleksandra Šaļimova grāmatas latviešu valodā

- 1965. gadā izdots zinātniski fantastisku stāstu krājums "Dārdu aizas noslēpums". Krājums izdots izdevniecības "Liesma" grāmatu sērijā "Piedzīvojumi un zinātniskā fantastika". Tulkojis Jānis Ozols, mākslinieks Kārlis Vidiņš. Metiens 30 000 eksemplāri. Krājumā iekļauti stāsti:
  - "Dārdu aizas noslēpums",
  - "Dinozauru mednieki",
  - "Baltā kontinenta spoki",
  - "Bēglis".

- 1969. gadā izdevniecības "Zinātne" grāmatu sērijā "Fantastikas pasaulē" izdots zinātniski fantastisks stāsts ""Tuskaroras" noslēpums". Tulkojusi D. Opmane, māksliniece M. Rikmane. Metiens 30 000 eksemplāri. Grāmatā iekļauts arī stāsts "Ledus tuksneša spoki", kas ir iepriekš izdotā stāsta "Baltā kontinenta spoki" pārstrādāts variants ar citu noslēgumu.

- 1984. gadā izdots zinātniski fantastisku stāstu krājums "Logs uz bezgalību". Krājums izdots izdevniecības "Liesma" grāmatu sērijā "Piedzīvojumi. Fantastika. Ceļojumi.". Tulkojusi Gaida Līvensone, mākslinieks Vasilijs Šelkovs. Metiens 45 000 eksemplāri. Krājumā iekļauti stāsti:
  - "Savādais viesis",
  - "Neveiksmīgais eksperiments",
  - "Es, Ksanta, Buks un Foma",
  - "Logs uz bezgalību",
  - "Mantinieki",
  - "Klusā okeāna krāteris",
  - "Pievienošana vairākumam".

- 1989. gadā izdots zinātniski fantastisku stāstu krājums "Pēdējā atlanta atgriešanās". Krājums izdots izdevniecības "Liesma" grāmatu sērijā "Piedzīvojumi. Fantastika. Ceļojumi.". Tulkojusi Gaida Līvensone, māksliniece Ināra Jēgere. Metiens 50 000 eksemplāri. Krājumā iekļauti stāsti:
  - "Planētas attīrītāji",
  - "Pēdējā atlanta atgriešanās",
  - "Kas nospiedīs bremzi",
  - "Mūris",
  - "Trešais gredzens",
  - "Tikšanās uz Aostas".

Latviski izdotās Aleksandra Šaļimova grāmatas
"Dārdu aizas noslēpums" | ""Tuskaroras" noslēpums" | "Logs uz bezgalību" | "Pēdējā atlanta atgriešanās"

## [izmainīt šo sadaļu] Saites

- Šaļimova darbi krievu valodā
- Lapa darbu lejupielādei
- Vēl pieejami darbi krievu valodā

Saturs iegūts no "http://lv.wikipedia.org../../../a/l/e/Aleksandrs_%C5%A0a%C4%BCimovs_43b5.html"

Kategorijas: Krievu rakstnieki | Krievu valodā rakstošie | Zinātniskās fantastikas rakstnieki

##### Views

- Raksts
- Diskusija
- Pašreizējā versija

##### Meklēt

##### Citās valodās

- Русский